7.Za ovaj je zahtjev šestomjesečno referentno razdoblje trajalo od 1. travnja 2021. do 1. listopada 2021.

5.Zahtjev se odnosi na 206 radnika koji su proglašeni viškom u ekonomskom sektoru razvrstanom u odjeljak 27 NACE-a Rev. 2 (Proizvodnja električne opreme). Do otpuštanja je došlo u regiji Atici (EL30), regiji razne NUTS 2. Kolektivno otpuštanje odnosi se na ukupno 6 poduzeća.

– 186 od datuma na koji je poslodavac obavijestio radnika o otpuštanju ili otkazivanju ugovora o radu ili prestanku radnog odnosa,

– 20 od datuma stvarnog otkazivanja ili isteka ugovora o radu ili prestanka ili isteka radnog odnosa.

Prihvatljivi korisnici

9.Ukupan je broj prihvatljivih korisnika 206.

Opis događaja koji su doveli do otpuštanja i prestanka obavljanja djelatnosti

10.Glavni događaj koji je doveo do predmetnih otpuštanja jest zatvaranje proizvodnog pogona Pitsosa u Atici, uz zadržavanje odjela za robnu marku, prodaju i usluge u Grčkoj.

11.Kombinacija više čimbenika, uključujući nedostatak automatizacije i napredne proizvodnje, visoke troškove proizvodnje električnih kućanskih uređaja i nestašice električnih komponenti na domaćem tržištu, dovela je do pada konkurentnosti Pitsosove tvornice. U postrojenju su bila potrebna znatna kapitalna ulaganja kako bi se smanjili troškovi proizvodnje i optimizirao proizvodni pogon. Međutim, uprava BSH-Pitsosa nije podržala takva ulaganja te je naposljetku odlučeno da se proizvodnja preseli u Tursku, gdje su troškovi proizvodnje niži.

12.Nadalje, dugotrajna socioekonomska kriza u Grčkoj (2008.–2016.) znatno je utjecala na izdatke potrošača, što je pak smanjilo domaću potražnju za novim kućanskim aparatima. Izdaci za kućanske uređaje u Grčkoj od 2008. do 2016. smanjili su se za 35 %, s približno 824 milijuna EUR 2008. na oko 536 milijuna EUR 2016. Iako su izdaci za kućanske uređaje od 2017. do 2019. porasli za 9,5 %, ponovno su se smanjili uslijed pandemije bolesti COVID-19 te su se 2020. smanjili za 50 % u odnosu na 2019.

13.U rujnu 2017. najavljen je prestanak rada Pitsosove tvornice. Međutim, postignut je privremeni dogovor o produljenju proizvodnje do početka 2021. kako bi se ublažile negativne posljedice zatvaranja tvornice. Proces zaustavljanja rada i otpuštanja radnika trebao je završiti do 31. ožujka 2021. Međutim, potrajao je dulje nego što je bilo planirano, stoga se većina otpuštanja dogodila u razdoblju od travnja do rujna 2021.

14.Kad je riječ o otpuštanjima u ostalih pet poduzeća, Grčka tvrdi da se industrija proizvodnje električne opreme suočava s izazovima, posebno s potrebom za digitalnom transformacijom i automatizacijom, kao i s problemom nedostatnih vještina radne snage za prilagodbu brzoj transformaciji digitalnog gospodarstva.

15.Osnovne digitalne vještine stanovništva Grčke i dalje su nedovoljno razvijene i zaostaju za prosjekom EU-a, što podrazumijeva visok rizik od tehnološkog zaostajanja i digitalne nepismenosti. Prema Indeksu gospodarske i društvene digitalizacije Europske komisije za 2021., Grčka se nalazi na 22. mjestu od 27 država članica EU-a kad je riječ o integraciji digitalnih tehnologija u poslovne aktivnosti, a samo 23 % pojedinaca ima digitalne vještine naprednije od osnovnih, dok je prosjek EU-a 31 %.

Predviđene posljedice otpuštanja na lokalno, regionalno ili nacionalno gospodarstvo i zapošljavanje

16.Iako se stopa nezaposlenosti u Grčkoj postupno smanjuje od 2013., kad je dosegnula najvišu razinu od 27,5 %, ona je i dalje među najvišima u EU-u te je 2021. iznosila 15,3 %.

17.Regija Atika ima najveći broj stanovnika u Grčkoj, oko 3,7 milijuna, i iz nje potječe gotovo polovina (47 %) ukupnog BDP-a Grčke. Regija Atika ima i najveći broj nezaposlenih: 342 744 osobe u prosincu 2021., što čini 31 % registriranih nezaposlenih osoba u zemlji. Broj registriranih nezaposlenih radnika u Atici povećao se za 3,8 %, s 334 658 u prosincu 2019. na 347 427 u prosincu 2021. Osim toga, gotovo četvrtina (24,1 %) stanovništva Atike izložena je riziku od siromaštva i socijalne isključenosti. Otpuštanja u sektoru proizvodnje električne opreme u regiji Atici dodatno će pogoršati stanje nezaposlenosti i dovesti do porasta siromaštva u toj regiji.

18.Grčka tijela tvrde da će se radnici koji su proglašeni viškom suočiti s poteškoćama pri ponovnom zapošljavanju jer većina njih (81 %) ima niže sekundarno ili niže obrazovanje. Ponuđene mjere povećat će im izglede za pronalazak posla na otvorenom tržištu rada ili pružiti potporu onima koji žele pokrenuti vlastito poduzeće.

Primjena Okvira EU-a za kvalitetu predviđanja promjena i restrukturiranja (QFR)

19.Grčka je opisala kako su uzete u obzir preporuke utvrđene u Okviru EU-a za kvalitetu predviđanja promjena i restrukturiranja. Grčka tijela potvrdila su da su provedene aktivnosti za bolje predviđanje i upravljanje postupcima restrukturiranja te da su poduzete mjere.

20.Nakon najave ukidanja Pitsosova proizvodnog odjela u rujnu 2017. uprava poduzeća i predstavnici radnika održali su opsežna savjetovanja kako bi istražili sve opcije prije razmatranja otpuštanja. Kako bi se ublažili učinci zatvaranja tvornice, posebno učinci na zaposlenike, dogovoreno je da se proizvodnja produlji do 31. prosinca 2020. Postupak prestanka rada i otpuštanja osoblja planiran je do 31. ožujka 2021.

21.Pregovaračke strane dogovorile su i da se uspostavi sustav dobrovoljnog davanja otkaza, u okviru kojeg se nudio kompenzacijski paket, mirovinski doprinosi i dodatne financijske povlastice kao što su darovni bonovi za kućanske uređaje tog poduzeća. Sustav je uključivao i ograničeni program osposobljavanja, sa savjetovanjem, profesionalnim usmjeravanjem i pružanjem pomoći pri pisanju životopisa.

Komplementarnost s mjerama koje se financiraju iz nacionalnih fondova ili fondova Unije